ທະຫານອັງກິດຄົນນຶ່ງ ຖືກສັງຫານ ໂດຍຄົນພາຍໃນ ຢູ່ອັຟການິສຖານ
ກະຊວງ​ປ້ອງ​ກັນ​ປະ​ເທດ​ອັງກິດ ກ່າວ​ວ່າ ຜູ້​ທໍາ​ການ​ໂຈມ​ຕີ​ໄດ້​ຫັນ​ກະບອກ​ປືນ​ໃສ່ທະຫານ​ນາໆ​ຊາດທີ່​ຄ້າຍ​ທະຫານ​ແຫ່ງ​ນຶ່ງ ​ໃນແຂວງ Helmand.
ບັນດາເຈົ້າໜ້າທີ່ທະຫານອັງກິດ ກ່າວວ່າ ທະຫານຄົນນຶ່ງຂອງ ຕົນໄດ້ຖືກສັງຫານ ໃນອັຟການິສຖານ ໂດຍຜູ້ຕ້ອງສົງໄສວ່າເປັນ ສະມາຊິກຂອງກອງທັບແຫ່ງຊາດອັຟການິສຖານ ກະຊວງປ້ອງກັນປະເທດອັງກິດ ກ່າວໃນວັນອັງຄານມື້ນີ້ວ່າ ຜູ້ ທໍາການໂຈມຕີໄດ້ຫັນກະບອກປືນໃສ່ທະຫານນາໆຊາດທີ່ຄ້າຍ ທະຫານແຫ່ງນຶ່ງ ໃນແຂວງ Helmand ທາງພາກໃຕ້ຂອງອັຟ ການິສຖານແລ້ວກໍລະດົມ ຍິງເຂົ້າໃສ່ ພວກເຈົ້າໜ້າທີ່ທ້ອງຖິ່ນ ກ່າວວ່າ ຍັງມີທະຫານອັງກິດຫຼາຍ ຄົນໄດ້ຮັບບາດເຈັບຈາກ ການໂຈມຕີຄັ້ງນີ້ ກອງບັນຊາການຂອງອົງການ NATO ໃນອັຟການິສຖານ ກ່າວວ່າ ການສັງຫານໃນວັນຈັນວານນີ້ ເປັນເຫດຮ້າຍຄັ້ງຫລ້າສຸດໃນການສົງໄສ ທີ່ເຈົ້າໜ້າທີ່ຮ້ອງວ່າ “ເປັນການໂຈມຕີຈາກພາຍໃນ ” ການໂຈມຕີຈາກພາຍໃນໄດ້ເພີ້ມທະວີຂື້ນໃນອັຟການິສຖານ ທີ່ເຮັດໃຫ້ທະຫານນາໆຊາດເສຍຊີວິດໄປແລ້ວຫລາຍກວ່າ 60 ຄົນໃນປີ 2012 ການໂຕມຕີໃນວັນຈັນວານນີ້ ເກີດຂື້ນໃນຂະນະທີ່ປະທານາທິບໍດີອັຟ ການິສຖານ ທ່ານ Hamid Karzai ກໍາລັງຕຽມໂຕເຈລະຈາຫາລືທີ່ ກຸງວໍຊິງຕັນ ໃນທ້າຍອາທິດນີ້ ກັບ ປະທານາທິບໍດີ ສະຫະລັດ ທ່ານ Barack Obama ກ່ຽວກັບຂໍ້ຕົກລົງດ້ານຄວາມປອດໄພລະຍະຍາວ ລະຫວ່າງປະເທດທັງສອງ ການຮັກສາຄວາມປອດໄພໃນ ອັຟການິສຖານ ກໍາລັງເປັນບັນຫາທີ່ສ້າງຄວາມເປັນຫ່ວງ ຫລາຍຂື້ນ ໃນຂະນະທີ່ທະຫານສະຫະລັດ ແລະກຳລັງ ນາໆຊາດ ພວມກະກຽມທີ່ຈະຖອນອອກໄປ ກໍາລັງທະການ NATO ສ່ວນໃຫຍ່ມີກຳໜົດທີ່ຈະຖອນອອກຈາກ ອັຟການິສຖານ ໃນປີ 2014 ກໍາລັງທະຫານສະຫະລັດ ຈໍານວນນຶ່ງມີກໍາໜົດທີ່ຈະປະຈຳການຢູ່ໃນປະເທດດັງກ່າວຕໍ່ໄປອີກຫລັງຈາກນັ້ນ ແຕ່ວ່າລາຍລະອຽດຍັງບໍ່ທັນໄດ້ມີ ການຕົກລົງກັນເທື່ອ